《用元韵答清老》
宋代·王炎

平生言语苦不工，甲乙未能成类稿。
曩时陶谢以诗鸣，竭力追随终莫到。
上人词锋极痛快，睥睨千人军可扫。
长须惊喜见此客，无怪绕枝鳱鹊噪。
师言能诗且工画，笔仗须先知嫩老。
复言能画亦饱参，亹亹玄谈听更好。
吾闻法海深又深，性珠可得不可讨。
若除诗画与谈禅，未审云何真悟道。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。